สุภาพบุรุษจุฑาเทพ

สุภาพบุรุษจุฑาเทพ เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับชั้นของพี่น้อง เป็นนวนิยายที่กล่าวถึงพี่น้องทั้ง 5 คนของราชสกุล "จุฑาเทพ" 
ในปี พ.ศ. 2555 นวนิยายชุด "สุภาพบุรุษจุฑาเทพ" นั้นถูกนำไปสร้างเป็นละครในโอกาสครบรอบ 42 ปีของสถานีโทรทัศน์ไทยทีวีสีช่อง 3

**การประพันธ์**
ประพันธ์โดย ณารา ร่มแก้ว เก้าแต้ม ซ่อนกลิ่น และแพรณัฐ นิยายชุดนี้ประกอบไปด้วยหนังสือ 5 เล่ม คือ คุณชายธราธร คุณชายปวรรุจ คุณชายพุฒิภัทร คุณชายรัชชานนท์ คุณชายรณพีร์ ตีพิมพ์ครั้งแรกเมื่อพ.ศ. 2554 โดยสำนักพิมพ์พิมพ์คำ

**ที่มาของเรื่อง**
นิยายชุด "สุภาพบุรุษจุฑาเทพ" นั้นเป็นโครงการของสำนักพิมพ์พิมพ์คำที่ต่อจากนวนิยายชุดบ้านไร่ปลายฝัน และ The Sixth Sense สื่อรักสัมผัสหัวใจ โดยใช้นักเขียนชุดเดียวกับนวนิยายชุด The Sixth Sense สื่อรักสัมผัสหัวใจ โดยพล็อตเรื่องจะเกี่ยวกับพี่น้อง 5 คนของตระกูล "จุฑาเทพ" ซึ่งอยู่ในความดูแลของผู้เป็นย่า และต้องฝ่าฟันอุปสรรคจนได้พบรักที่ตัวเองต้องการ ดังนั้นสุภาพบุรุษจุฑาเทพ จึงเป็นนิยายภาคต่อเช่นเดียวกับนิยายทั้งสองเรื่องที่กล่าวไว้ข้างต้น แต่จะแตกต่างกันที่ว่านิยายชุดสุภาพบุรุษจุฑาเทพนั้นเป็นนิยายพีเรียด แต่บ้านไร่ปลายฝัน และ The Sixth Sense สื่อรักสัมผัสหัวใจ เป็นนิยายที่อยู่ในยุคปัจจุบัน
นิยายเรื่องสุภาพบุรุษจุฑาเทพมีผู้ประพันธ์ทั้งหมด 5 คนคือ ณารา ซึ่งเขียนเรื่องของ ม.ร.ว.ธราธร พี่ชายคนโต ร่มแก้ว เขียนเรื่องของ ม.ร.ว.ปวรรุจ พี่ชายคนรอง เก้าแต้ม เขียนเรื่องของ ม.ร.ว.พุฒิภัทร ซ่อนกลิ่น เขียนเรื่องของ ม.ร.ว.รัชชานนท์ และแพรณัฐ เขียนเรื่องของ ม.ร.ว.รณพีร์ ซึ่งทั้ง 5 คนนั้นเป็นบุตรชายของ ม.จ.วิชชากร จุฑาเทพ
เนื่องจากนิยายเรื่องนี้เป็นนิยายพีเรียด ย้อนยุคซึ่งทางสำนักพิมพ์นั้นต้องการความละเอียดลออ ถูกต้อง และแม่นยำของเนื้อหา ดังนั้นเหล่านักเขียนจำต้องไปสืบหาข้อมูลจากที่ต่าง ๆ ไม่ว่าจะเป็นหอสมุดแห่งชาติ และหอจดหมายเหตุแห่งชาติ อ่านหนังสือพิมพ์ นิตยสารเก่า ๆ ในช่วงยุค พ.ศ. 2500 ต้น ๆ เพื่อหาข้อมูล ไม่ว่าจะเป็น เหตุการณ์เด่น ๆ การแต่งตัวของผู้คน สภาพสังคม บ้านเมือง ภาษาที่ใช้เขียน หรือแม้กระทั่งหานิยายที่เขียนถึงช่วง พ.ศ. 2500 มาให้เหล่านักเขียนอ่านทำความเข้าใจของผู้คนในยุคนั้นเช่นเรื่อง วนิดา, ปริศนา เป็นต้น แต่ถึงกระนั้น ก็ยังมีสิ่งที่ผิดยุคผิดสมัยอยู่หลายจุด เช่น ฟอร์ด มัสแตง ซึ่งปรากฏอยู่ในหน้าแรกของคุณชายธราธร มีการเริ่มผลิตใน พ.ศ. 2507 2 ปีเป็นอย่างน้อยหลังจากเหตุการณ์ในคุณชายธราธร

**เนื้อเรื่องย่อ**
 คุณชายธราธร : นักโบราณคดีผู้สุขุมกับรักที่ต้องเลือก
'คุณชายธราธร' พี่ชายใหญ่ ผู้รับภาระดูแลน้อง ๆ ทั้งสี่หลังสิ้นท่านพ่อและหม่อมแม่ พร้อมแบกรับสัญญาคู่หมายระหว่างราชสกุล เขามุ่งมั่นในงานสำรวจโบราณสถานอย่างจริงจังโดยหารู้ไม่ว่า งานครั้งนี้นอกจากจะสำรวจบูรณะโบราณสถานแล้ว ยังเป็นการค้นหา 'หัวใจ' ของตัวเองอีกด้วย
พบกับความรักระหว่างชายหญิงที่ซ่อนความรู้สึกดี ๆ ต่อกันมาตั้งแต่เด็กจนเติบใหญ่ เรื่องรักเกิดขึ้นท่ามกลางเหตุการณ์โจรกรรมโบราณวัตถุ และนั่นทำให้ทั้งสองได้พิสูจน์หัวใจตัวเอง- คุณชายปวรรุจ : ข้าราชการหนุ่มกระทรวงการต่างประเทศอนาคตไกลกับรักที่เหมือนฝัน
'คุณชายปวรรุจ' พี่ชายรองที่รอดพ้นจากการถูกจับคู่กับหญิงสาวผู้สูงศักดิ์ เพราะมารดาของเขาเป็นเพียงนางต้นห้องในวัง โชคชะตาบันดาลให้เขาพบกับ 'รักแท้' ระหว่างเดินทางไปราชการที่สวิตเซอร์แลนด์
ท่ามกลางความโรแมนติก 'คู่รัก' ต้องเผชิญพายุหิมะบนยอดเขา และพายุอารมณ์อีกหลายระลอกในโลกของความเป็นจริง...เขากับเธอ จะก้าวผ่านอุปสรรคไปได้หรือไม่- คุณชายพุฒิภัทร : ศัลยแพทย์หนุ่มผู้เก่งกาจกับรักที่ไร้ศักดินา
'คุณชายพุฒิภัทร' มีมารดาเป็นบุตรสาวเจ้าสัวใหญ่ คุณหมอรูปงามจำต้องละวางกฎเกณฑ์และเหตุผลที่ยึดถือมาตลอดชีวิต เมื่อได้พบกับสาวสามัญชนเจ้าของตำแหน่ง 'นางสาวศรีสยาม' แล้วใช้หัวใจตัดสินเพื่อช่วยให้เธอรอดพ้นจากการตกเป็นนางบำเรอของนายพลผู้ทรงอิทธิพล
การแต่งงานกำมะลอเกิดขึ้น ทั้งสองต้องซ่อนหัวใจรักของตัวเองเพราะความไม่เข้าใจ แต่ท้ายที่สุดแล้วชายหนุ่มผู้สูงศักดิ์ก็ค้นพบว่า เพชรอันเลอค่ายิ่งกว่าอัญมณีใด ๆ ในโลก คือ หญิงสาวชาวบ้านนั่นเอง- คุณชายรัชชานนท์ : วิศวกรหนุ่มผู้รักอิสระกับรักนี้ลิขิตเอง
'คุณชายรัชชานนท์' น้องชายร่วมมารดาเดียวกับคุณชายพุฒิภัทร การไปคุมการสร้างทางแถบอีสานทำให้เขาได้พบ 'สาวชาวป่า' ความรักของทั้งคู่ดำเนินไปท่ามกลางความเดียดฉันท์ อิจฉา ริษยา ของคนรอบข้าง
แต่ท้ายที่สุด 'เมียชาวบ้าน' กลับกลายเป็น 'เจ้าหญิง' ของดินแดนเพื่อนบ้าน และคุณชายก็มีส่วนสำคัญในการกู้บัลลังก์ให้แก่หญิงคนรัก- คุณชายรณพีร์ : เสืออากาศหนุ่มแห่งกองทัพผู้ห้าวหาญกับรักเหนือม่านประเพณี
'คุณชายรณพีร์' คุณชายคนสุดท้อง น้องชายคุณชายธราธร ซึ่งเกิดจากมารดาผู้เป็นหม่อมเอก ใครจะเชื่อว่าหนุ่มนักบินผู้สูงศักดิ์ จะพบกับ 'ดาราสาว' ในวินาทีที่เหมือนฝัน...เธอตกลงมาสู่อ้อมกอดของเขาจากอุบัติเหตุในกองถ่ายทำภาพยนตร์
ทั้งสองคนต้องฝ่าม่านประเพณี ฝ่าด่านฐานันดร เพื่อให้ทุกคนประจักษ์ว่าเธอคือ 'นางรำ' ที่รักในความเป็นนายทหารอากาศคนหนึ่งของเขา...มิใช่ความเป็นหม่อมราชวงศ์ผู้สูงศักดิ์

**ตัวละคร**

**ตัวละครหลัก**
 หม่อมราชวงศ์ธราธร จุฑาเทพ (คุณชายใหญ่) ทายาทแห่งวังจุฑาเทพ เป็นโอรสในหม่อมเจ้าวิชชากร กับหม่อมราชวงศ์อุบลวรรณ จุฑาเทพ อายุ 30 ปี นักโบราณคดี ข้าราชการประจำกรมศิลปากร อาจารย์พิเศษของคณะสังคมศาสตร์ โปรดกีฬาขี่ม้า อาหารชอบแกงมัสมั่น น้ำพริกลงเรือ มีจิตใจผูกพันกับ หม่อมหลวงระวีรำไพ แต่กลับไม่รู้ใจตัวเอง และยังมีพันธะกับ หม่อมหลวงเกษรา เทวพรหม ที่ผู้ใหญ่มาดหมายให้แต่งงานด้วย อุปนิสัย สุภาพ อ่อนโยน เคร่งขรึม รักษาคำมั่นสัญญา มีอุดมการณ์สูงส่งที่จะปกป้องทรัพย์สมบัติของชาติ แต่ชายใหญ่ต้องหมั้นกับ หม่อมหลวงเกษรา เทวพรหมเพื่อความถูกต้องและรักษาชื่อเสียงของเทวพรหมตั้งแต่ต้น ชายใหญ่รู้หัวใจตัวเองแล้วและเลือกจะทำตามที่หัวใจต้องการ คือการได้สารภาพว่าตนก็คิดอย่างเดียวกับที่หม่อมหลวงระวีรำไพคิด วันที่หม่อมหลวงระวีรำไพไปเรียนต่อต่างประเทศชายก็ต้องหมั้นกับหม่อมหลวงเกษราแต่หม่อมหลวงเกษราเป็นคนล้มเลิกงานหมั้น ชายใหญ่จึงรีบไปขอหมั้นกับหม่อมหลวงระวีรำไพ- หม่อมราชวงศ์ปวรรุจ จุฑาเทพ (คุณชายรุจ) โอรสที่กำเนิดจากหม่อมเจ้าวิชชากรกับหม่อมช้องนาง นางต้นห้องของหม่อมราชวงศ์อุบลวรรณ ทำงานเป็นนักการทูต ประจำกระทรวงต่างประเทศ อุปนิสัยถ่อมตัว เป็นคนมีเหตุผล ช่างสังเกต แต่เป็นที่รังเกียจของย่าอ่อนที่เป็นเพียงลูกชายของนางต้นห้องหรือลูกคนใช้ส่วนตัวของหม่อมใหญ่ จนรอดจากการแต่งงานกับหม่อมหลวงกระถิน เทวพรหม แต่คุณชายไม่เคยคิดว่าตนเองมีปมด้อยเรื่องชาติกำเนิดของตนเองเลยเพราะพี่น้องต่างรักและสนิทสนมกันมาก ขณะที่ไปประชุมที่ประเทศสวิตเซอร์แลนด์ก็ได้พบรักกับรสา ซึ่งแท้ที่จริงแล้ว รสาก็คือหม่อมเจ้าวรรณรสา อรุณรัศมิ์ แต่เพราะความเข้าใจผิดของทั้งสอง ทั้งสองจึงได้ห่างกัน แต่ทั้งสองก็ได้ปรับความเข้าใจกัน และชายรุจจึงได้แต่งงานกับหม่อมเจ้าวรรณรสา อรุณรัศมิ์ และได้ย้ายไปทำงานเป็นเลขานุการโทประจำสถานราชทูตไทย ณ ประเทศสวิตเซอร์แลนด์- นายแพทย์ หม่อมราชวงศ์พุฒิภัทร จุฑาเทพ (คุณชายภัทร) เป็นโอรสคนที่สามในหม่อมเจ้าวิชชากร จุฑาเทพ กับหม่อมหยกลูกสาวเจ้าสัวใหญ่จากเมืองจีน มีอาชีพเป็นศัลยแพทย์ประสาทอันดับ 1 ของประเทศไทย และอาจารย์สอนนักศึกษาแพทย์ แต่มีคู่หมั้นคู่หมายที่ทางผู้ใหญ่เลือกไว้ให้คือ หม่อมหลวงมารตี เทวพรหม ซึ่งชายภัทรหาได้สนใจเธอไม่ แต่กลับสนใจ กรองแก้ว บุญมี นางสาวศรีสยาม แต่ทางคุณย่ากับหม่อมย่า รังเกียจคนที่ประกวดนางงามและขัดขวาง แต่ชายภัทรกลับเชื่อฟังหัวใจตนเองและทำให้คุณย่ากับหม่อมย่ายอมรับในตัวกรองแก้วได้ทั้งคู่จึงได้แต่งงานแล้วอยู่ด้วยกันอย่างมีความสุข- หม่อมราชวงศ์รัชชานนท์ จุฑาเทพ (คุณชายเล็ก) เป็นโอรสคนที่สี่ในหม่อมเจ้าวิชชากร จุฑาเทพ กับหม่อมหยก มีอาชีพเป็นวิศวกรโยธา มีนิสัยขี้เล่นเจ้าชู้ ชอบงานสังสรรค์ มักเป็นลูกคู่กับชายพีร์ สาเหตุที่ได้ชื่อว่าชายเล็กนั้นเพราะหม่อมเจ้าวิชชากร จุฑาเทพ คิดว่า "ชายเล็ก" นั้นจะเป็นบุตรคนสุดท้าย แต่ทว่าไม่กี่เดือนต่อมาหม่อมราชวงศ์อุบลวรรณ จุฑาเทพก็ได้ตั้งครรภ์ชายพีร์ขึ้นมาอีกคน และการเป็นวิศวกรโยธา ทำให้ชายเล็กได้เจอกันหญิงชาวป่านามว่า สร้อย และได้แต่งงานกัน แต่ทางคุณย่ากับหม่อมย่าไม่ยอมรับเพราะว่าเป็นแค่สาวชาวป่า และอีกอย่างคือชายเล็กมีคู่หมั้นคู่หมายที่ทางผู้ใหญ่เลือกไว้ให้คือ หม่อมหลวงศินีนุช เทวพรหม แต่ชายเล็กไม่สนใจเพราะใจของชายเล็กอยู่ที่ สร้อย สาวชาวป่าที่แสนจะธรรมดาแต่แท้จริงแล้ว สร้อย คือเจ้าสร้อยฟ้า เจ้าหญิงผู้สูงศักดิ์ และต้องการกอบกู้เวียงภูคำ บ้านเกิดของเธอโดยมีชายเล็กคอยช่วยจนกอบกู้บ้านเมืองได้สำเร็จ ชายเล็กจึงหนีกลับมาที่วังจุฑาเทพแต่เจ้าสร้อยฟ้าก็ทรงถอดพระยศจากเจ้าหญิงมาเป็นคนธรรมดาเพื่อมาหาชายเล็ก เมื่อย่าอ่อนและหม่อมย่าเอียดรู้ความจริงว่าสาวชาวป่าแท้จริงแล้วคือเจ้าหญิงผู้สูงศักดิ์ก็ไม่คิดที่จะรังเกียจแต่กลับยินดีที่ชายเล็กได้พบรักกับสร้อยฟ้า ชายเล็กกับสร้อยจึงอยู่ด้วยกันที่วังจุฑาเทพอย่างมีความสุข- เรืออากาศโท หม่อมราชวงศ์รณพีร์ จุฑาเทพ (คุณชายพีร์) เป็นโอรสคนสุดท้องในหม่อมเจ้าวิชชากร จุฑาเทพ กับหม่อมราชวงศ์อุบลวรรณ จุฑาเทพ มีนิสัยเหมือนชายเล็ก ชายพีร์นั้นรับราชการเป็นข้าราชการในกองทัพอากาศโดยมียศทางทหารเป็น "เรืออากาศโท"และชายพีร์ก็ได้พบรักกับนักแสดงสาว เพียงขวัญ แต่ชายพีร์มีคู่หมั้นคู่หมายที่ผู้ใหญ่เลือกให้คือ หม่อมหลวงวิไลรัมภา เทวพรหม แต่ชายพีร์ก็ไม่สนใจเหมือนพี่ ๆ ทั้งสี่คน แต่เมื่อชายพีร์เกิดอุบัติเหตุต้องรักษาตัวที่โรงพยาบาลและต้องกลับมารักษาตัวที่วังจุฑาเทพ ชายพีร์จึงออกอุบายบอกคุณย่ากับหม่อมย่าว่าให้เพียงขวัญไปดูแลที่วังจุฑาเทพไม่งั้นก็จะไม่รักษาตัวต่อ คุณย่ากับหม่อมย่าจำใจเป็นต้องยอมทำตาม และเมื่อได้คลุกคลีกับเพียงขวัญ ก็รู้ว่าเพียงขวัญไม่ได้เป็นอย่างที่ตนเองคิดและยอมรับเพียงขวัญ ทำให้ชายพีร์กับเพียงขวัญได้แต่งงานกันและอยู่ด้วยกับอย่างมีความสุข

**ตัวละครรอง**
 หม่อมหลวงระวีรำไพ สวัสดิ์วาส / หม่อมหลวงระวีรำไพ จุฑาเทพ (คุณมะปราง) เรียนวารสารศาสตร์ ธิดาคนเดียวของศาสตราจารย์หม่อมราชวงศ์อาทิตยรังสี สวัสดิ์วาส เติบโตที่ประเทศอังกฤษจึงเป็นคนเปิดเผย รักอิสระ นิสัยร่าเริงเหมือนเด็กๆ ไม่ถือตัว มีความมั่นใจในตัวเอง กล้าแสดงออก หลงรักคุณชายธราธรตั้งแต่เด็กๆ แต่ต้องเก็บงำไว้เพราะรู้ว่าเขามีคู่หมายคือ หม่อมหลวงเกษรา เทวพรหม จึงยอมตัดใจและเตรียมตัวจะไปเรียนต่ออังกฤษหลังจากเรียนจบที่ไทยเพื่อหนีปัญหารักสามเส้า แต่เพราะหม่อมหลวงเกษราเป็นคนล้มเลิกงานหมั้น มะปรางจึงได้หมั้นกับคุณชายใหญ่ หลังจากนั้นก็ได้ไปเรียนต่อที่อังกฤษด้านการสื่อสาร และสุดท้าย ก็ได้แต่งงานกับ หม่อมราชวงศ์ธราธร จุฑาเทพ เเละ ก็ได้กลายเป็น หม่อมหลวงระวีรำไพ จุฑาเทพ- หม่อมเจ้าวรรณรสา อรุณรัศมิ์ / วรรณรสา จุฑาเทพ (ท่านหญิงแต้ว) พระธิดาองค์เดียวของพระเจ้าวรวงศ์เธอ พระองค์เจ้าฉัตรอรุณรัศมิ์ กับหม่อมเจ้าวิริษา ทรงมีพระอุปนิสัย พระทัยดี แต่ดื้อ เอาแต่ใจ เย่อหยิ่ง มีทิฐิ มุ่งมั่น ตั้งใจทำสิ่งใดทำสิ่งนั้น รักเดียวใจเดียว ไม่สนใจยศศักดิ์ ยอมสละเพื่อความรักได้ โปรดเล่นไวโอลิน มีตุ๊กตาตัวโปรดที่พระคู่หมั้นให้ตั้งชื่อแต้ว ตอนหลังเปลี่ยนชื่อตุ๊กตาใหม่ว่าตุ่นเพราะเริ่มรู้สึกว่าตัวเองถูกพระคู่หมั้นหลอกลวงจนโง่เง่าเต่าตุ่น โปรดเล่นโปโล ขี่ม้า เทนนิส ต่อมาได้ลาออกจากฐานันดรศักดิ์แห่งพระราชวงศ์เพื่อสมรสกับหม่อมราชวงศ์ปวรรุจ จุฑาเทพ เป็นวรรณรสา จุฑาเทพ และได้ติดตามหม่อมราชวงศ์ปวรรุจ จุฑาเทพ พระสวามีซึ่งทำงานเป็นเลขานุการโทประจำสถานราชทูตไทย ณ ประเทศสวิตเซอร์แลนด์- กรองแก้ว บุญมี / กรองแก้ว จุฑาเทพ ณ อยุธยา (แก้ว) เป็นนางสาวศรีสยาม มีนิสัยกตัญญู รักครอบครัว เข้ามากรุงเทพเพื่อมาประกวดนางสาวศรีสยาม เพื่อเอาเงินรางวัลไปรักษาพ่อที่ป่วย แต่ทว่าเบื้องหลังเธอกลับโดนหลอกมาขายให้เป็นอนุภรรยาของนายพลใหญ่ที่เป็นผู้สนับสนุนหลักในการจัดประกวดในครั้งนี้แต่เมื่อเข้ามาประกวดเธอก็ได้พบกับ หม่อมราชวงศ์พุฒิภัทร จุฑาเทพ และร่วมกันฝ่าฝันอุปสรรคต่างๆ จนได้อยู่ร่วมกันอย่างมีความสุข- เจ้าหญิงสร้อยฟ้า พูคำวงศ์ (เจ้าหญิงสร้อย) / สร้อยฟ้า จุฑาเทพ ณ อยุธยา (สร้อย) เป็นเจ้าหญิงจากแคว้นเวียงพูคำ มีบุคลิกห้าวหาญเหมือนผู้ชาย ต้องการจะกอบกู้บ้านเมืองที่โดนพวกกบฏยึดไป และตามหาพี่ชายที่หายไปกลับมาครองราชสมบัติ แต่ก็ได้พบรักกับหม่อมราชวงศ์รัชชานนท์ จุฑาเทพ จนขนาดยอมถอดพระยศจากเจ้าหญิงผู้สูงศักดิ์มาเป็นแค่คนสามัญธรรมดาและได้รักกับหม่อมราชวงศ์รัชชานนท์ จุฑาเทพที่วังจุฑาเทพอย่างมีความสุข- เพียงขวัญ จันทร์ประดับ / เพียงขวัญ จุฑาเทพ ณ อยุธยา (ขวัญ) เป็นดาราสาวที่มีกระแสยอดนิยมในสมัยนั้น เกลียดคนเจ้าชู้และหลอกลวง แต่ทว่าท่ามกลางความยอดนิยมเธอกลับมีข่าวลือไม่ดีกับชายมากหน้าหลายตา ตั้งแต่ผู้กำกับ สปอนเซอร์ ยันพ่อเลี้ยงทางเหนือ แต่ทว่าจริง ๆ แล้วเธอเป็นคนที่กตัญญู รักครอบครัว และรักศักดิ์ศรีของตัวเอง และได้รักกับ หม่อมราชวงศ์รณพีร์ จุฑาเทพ แต่มีเรื่องเข้าใจผิด เพียงขวัญเลยผิดใจกับชายพีร์ แต่เมื่อชายพีร์ได้รับอุบัติเหตุจนเข้าโรงพยาบาลและกลับมารักษาตัวที่วังจุฑาเทพ ตอนแรกคุณย่ากับหม่อมย่าก็ไม่ยอมรับแต่เมื่อได้คลุกคลีกับเพียงขวัญก็รู้ว่าเพียงขวัญไม่ได้เป็นอย่างที่ตนเองคิดและยอมรับเพียงขวัญ ทำให้ชายพีร์กับเพียงขวัญได้แต่งงานกันและอยู่ด้วยกันอย่างมีความสุข

**ตัวละครเสริม**
 หม่อมหลวงเกษรา เทวพรหม / หม่อมหลวงเกษรา วณิชย์มั่นคง (คุณเกษ) คู่หมายของหม่อมราชวงศ์ธราธร จุฑาเทพ ธิดาคนโตของหม่อมราชวงศ์เทวพันธ์ เทวพรม ไม่ได้เรียนต่อจบแค่มัธยมปลาย มีฝีมือการบ้านการเรือน ทำอาหารขนมเก่งมาก เป็นเสาหลักให้ครอบครัวรับภาระค่าใช้จ่ายทั้งหมดหลังจากที่บิดาทำกิจการต่างๆ ล้มเหลว จึงเปิดกิจการร้านขายขนมไทยหน้าวัง ชื่อว่าร้าน“ขนมหวานเกษรา” รับจ้างร้อยพวงมาลัย บายศรี กิจการดีมาก และรอคอยว่าจะมาสู่ขอเมื่อไหร่เพราะเป็นสัญญาระหว่างผู้ใหญ่ที่ตกลงกันไว้ว่าสองตระกูลจะต้องดองกัน แต่ในจิตใจก็รู้สึกว่าตัวเองต่ำต้อยที่ไม่มีความรู้ทัดเทียมคนอื่นเพราะเธอรักอาจารย์ชินกรมากกว่าถึงขนาดยกเลิกงานหมั้น- หม่อมหลวงกระถิน เทวพรหม / หม่อมหลวงกระถิน วงศ์นคร (คุณกระถิน) คู่หมายของหม่อมราชวงศ์ปวรรุจ จุฑาเทพ ธิดาเพียงคนเดียวของหม่อมราชวงศ์วรพันธ์ เทวพรหม เป็นสาวบ้านนอก ชอบงานบ้านงานเรือนเก่งทุกอย่างแต่ไม่อยากแต่งงานเพราะมีความฝันอยากเรียนสูงๆ แต่ก็ไม่สามารถพูดอะไรได้ทุกอย่างแล้วแต่ผู้ใหญ่จัดการ สุดท้ายพอรู้ว่าคุณชายปวรรุจยกเลิกก็ดีใจมาก ทำให้คุณชายโล่งใจที่ไม่ได้ทำให้ใครเสียใจ- หม่อมหลวงมารตี เทวพรหม (คุณมารตี) คู่หมายของหม่อมราชวงศ์พุฒิภัทร เป็นธิดาคนรองของหม่อมราชวงศ์เทวพันธ์ เทวพรหม น้องสาวของเกษรา เทวพรหม เป็นพยาบาลสาวผู้ชอบทำตัวใกล้ชิดสนิทสนมกับคุณชายพุฒิภัทร เป็นคนที่ชอบใช้ชีวิตฉาบฉวย ฟุ้งเฟ้อ ขึ้หึง คิดกำจัดศัตรูหัวใจทุกคนโดยเฉพาะกรองแก้ว ที่ทำให้คุณชายพุฒิภัทรตกหลุมรัก แต่สุดท้ายเธอได้กลายเป็นอนุภรรยาของท่านพินิจและโดนน้ำกรดที่หน้าจนเสียโฉมในที่สุด- หม่อมหลวงศินีนุช เทวพรหม (คุณนุช) คู่หมายของหม่อมราชวงศ์รัชชานนท์ จุฑาเทพ เป็นธิดาคนเดียวของหม่อมราชวงศ์อนุพันธ์ เทวพรหม และหม่อมราชวงศ์ดารณีนุช กิตติวงศ์ เป็นคนเอาแต่ใจตัวเอง เพราะถูกปลูกฝังมาแบบผิดๆ ไม่ถูกกับวิไลรัมภา ใช้ชีวิตที่เมืองนอกเสียนานจนบางทีก็แสดงอาการเป็นห่วงชายเล็กอย่างออกนอกหน้าจนเกินไปแต่สุดท้ายเธอก็ไม่อยากแต่งงานกับชายเล็ก- หม่อมหลวงวิไลรัมภา เทวพรหม (คุณรัมภา) คู่หมายของหม่อมราชวงศ์รณพีร์ จุฑาเทพ เป็นธิดาคนเล็กของหม่อมราชวงศ์เทวพันธ์ เทวพรหม พูดมาก เอาแต่ใจตัวเอง หมายปองคุณชายรณพีร์ ทั้ง ๆ ที่รู้ว่าชายพีร์ไม่ชอบแม้แต่น้อย มีนิสัยขี้อิจฉาริษยาแม้กระทั่งพี่สาวตนเอง ภายหลังเธอปรับเปลี่ยนบุคลิกใหม่ให้สมกับเป็นกุลสตรีที่หม่อมย่าเอียดกับย่าอ่อนต้องการเพื่อเอาใจชายพีร์ แต่ไม่ทิ้งความหยิ่งยโส จอมวางแผน เพราะความอิจฉาริษยากับความไม่สมหวังในรัก ทำให้เธอกลายเป็นคนโหดเหี้ยม หวังทำลายผู้อื่นเพื่อความสุขส่วนตัวจนมีอาการทางจิตในที่สุด

**ตัวละครสมทบ**
 หม่อมเอียด จุฑาเทพ ณ อยุธยา เป็นหม่อมในพระเจ้าบรมวงศ์เธอ พระองค์เจ้าวิภาวสุจุฑาเทพ และเป็นหม่อมมารดาของหม่อมเจ้าวิชชากร จุฑาเทพ เมื่อบุตรชายคนเดียวจากไปก่อนวัยอันควร หม่อมเอียดจึงต้องรับภาระดูแลหลานชายทั้งห้า จึงเป็นหญิงแกร่งแห่งจุฑาเทพที่เลี้ยงหลานชายห้าคนคนเดียว โชคดีที่ครอบครัวมีมรดกตกทอดมากมายโดยเฉพาะที่ดินชายทะเลชะอำและหัวหินจึงเพียงพอที่จะส่งหลานชายทั้งห้าเรียนจบเมืองนอกทุกคน เป็นคนจิตใจงาม ไม่บังคับข่มเหงใคร ใจดี เป็นกลาง สมกับเป็นผู้ใหญ่ที่น่าเคารพ- คุณย่าอ่อน เป็นน้องสาวของหม่อมเอียด นิสัยตรงไปตรงมา ชอบติเตียนคนอื่นที่รู้น้อยกว่าตนเอง ชอบเล่นไพ่ จิตใจลำเอียงรักเอ็นดูคุณชายพีร์เพราะเลี้ยงมาและเป็นน้องชายสายเลือดเดียวกับคุณชายใหญ่ ถือตัว เจ้ายศเจ้าอย่าง ชอบแบ่งชั้นวรรณะ และมีอดีตฝังใจเรื่องที่ชายคนรักกำลังจะแต่งงานกันแต่กลับเผลอได้คนใช้เป็นเมีย สร้างความอับอายจึงครองโสดตลอดชีวิต และพาลเคืองช้องนางแม่ของคุณชายปวรรุจที่เป็นคนใช้ จึงไม่ชอบหน้าคุณชายไปด้วย เคยเลี้ยงดูหม่อมเจ้าวรรณรสา ทำให้ทั้งรัก เอ็นดูและตามใจ เทิดทูนทุกอย่าง หลังจากไล่วิไลรัมภาออกจากวังก็รู้ว่าชนชั้นไม่ได้สำคัญกว่าการกระทำ- หม่อมเจ้าวิชชากร จุฑาเทพ (ท่านชายวิช) เป็นพระโอรสองค์เดียวในพระเจ้าบรมวงศ์เธอ พระองค์เจ้าวิภาวสุจุฑาเทพ กับหม่อมเอียด จุฑาเทพ ณ อยุธยา เป็นบิดาของ หม่อมราชวงศ์ธราธร จุฑาเทพ, หม่อมราชวงศ์ปวรรุจ จุฑาเทพ, หม่อมราชวงศ์พุฒิภัทร จุฑาเทพ, หม่อมราชวงศ์รัชชานนท์ จุฑาเทพ และหม่อมราชวงศ์รณพีร์ จุฑาเทพ มีสัญญาใจกับ หม่อมราชวงศ์เทวพันธ์ เทวพรหม ถึงแก่ชีพิตักษัยจากการไปทำบุญที่จังหวัดเชียงใหม่ เป็นคนนิสัยดี แต่รัก ภรรยา ลูก เท่ากัน- หม่อมราชวงศ์อุบลวรรณ จุฑาเทพ (คุณหญิงอุบล) ภรรยาเอกของหม่อมเจ้าวิชชากร จุฑาเทพ และ เป็นหม่อมมารดาของหม่อมราชวงศ์ธราธร จุฑาเทพ และหม่อมราชวงศ์รณพีร์ จุฑาเทพ เป็นคนนิสัยดี รักลูกตัวเองและคนอื่นเท่ากัน เสียชีวิตจากการไปทำบุญที่จังหวัดเชียงใหม่ เป็นธิดาเพียงคนเดียวใน พลเอก หม่อมเจ้าอัฐพงษ์ เทวพรหม และ หม่อมใบบัว เทวพรหม ณ อยุธยา- หม่อมช้องนาง จุฑาเทพ ณ อยุธยา ภรรยารองของหม่อมเจ้าวิชชากร จุฑาเทพ เป็นหม่อมมารดาของหม่อมราชวงศ์ปวรรุจ จุฑาเทพ ฐานะของช้องนางเป็นนางต้นห้องของ หม่อมราชวงศ์อุบลวรรณ ซึ่งย่าอ่อนไม่ชอบหน้าช้องนางเพราะเป็นเพียงคนรับใช้ แต่หม่อมย่าเอียดไม่เคยรังเกียจช้องนางและใจดี เป็นกลาง เสียชีวิตจากการไปทำบุญที่จังหวัดเชียงใหม่- หม่อมหยก จุฑาเทพ ณ อยุธยา ภรรยาอีกคนของหม่อมเจ้าวิชชากร จุฑาเทพ  เป็นหม่อมมารดาของหม่อมราชวงศ์พุฒิภัทร จุฑาเทพ และหม่อมราชวงศ์รัชชานนท์ จุฑาเทพ เป็นลูกสาวของเจ้าสัวซ้ง เจ้าของห้างหยกฟ้า เสียชีวิตจากการไปทำบุญที่จังหวัดเชียงใหม่- พระเจ้าบรมวงศ์เธอ พระองค์เจ้าวิภาวสุจุฑาเทพ เป็นพระสวามีของหม่อมเอียด และเป็นพระบิดาของหม่อมเจ้าวิชชากร จุฑาเทพ จึงมีศักดิ์เป็นพระอัยกาของคุณชายทั้ง 5 แห่งวังจุฑาเทพ โดยทรงเป็นต้นราชสกุลจุฑาเทพ ในเรื่องไม่ค่อยถูกพูดถึง เพราะสิ้นพระชนม์ไปแล้ว- หม่อมราชวงศ์เทวพันธ์ เทวพรหม (คุณชายเทวพันธ์) เป็นโอรสคนโตในหม่อมเจ้าจักรรินทร์ เทวพรหม กับหม่อมพลอย เทวพรหม ณ อยุธยา และเป็นบิดาของหม่อมหลวงเกษรา หม่อมหลวงมารตี และหม่อมหลวงวิไลรัมภา เคยทำธุรกิจหลายอย่างแต่ล้มเหลวเสียทุกครั้ง ในความคิดของเขามีแต่ทรัพย์สมบัติ จึงเคี่ยวเข็ญให้ลูกหลานเชื้อสายเทวพรหมหมั้นหมายและลงเอยกับหนึ่งในห้าสิงห์จุฑาเทพตามที่หม่อมเจ้าวิชชากร จุฑาเทพ กับ หม่อมราชวงศ์เทวพันธ์ เทวพรหม ได้กระทำสัญญาร่วมกัน มีนิสัยลำเอียง รักลูกไม่เท่ากัน ตามใจมารตีกับวิไลรัมภาจนก่อให้เกิดนิสัยเย่อหยิ่ง ดูถูกผู้อื่นแม้กระทั่งพี่สาว เพราะเห็นว่าเกษราเป็นลูกที่ท่านรักน้อยที่สุด หลังจากที่วิไลรัมภาได้วางยาหม่อมย่าเอียดและเกิดมีอาการทางจิตจนต้องเข้ารักษาที่โรงพยาบาล ทำให้คุณชายเทวพันธ์ละอายใจจนยอมแพ้ยกเลิกสัญญาระหว่างจุฑาเทพกับเทวพรหม- ชินกร วณิชย์มั่นคง (ชิน) อาจารย์พิเศษสาขาโบราณคดี ลูกชายคนที่สองของเจ้าของร้านทองใหญ่ มีเชื้อสายจีน รูปหล่อ นิสัยดี มีอารมณ์ขัน ตลกโปกฮา นอบน้อม อ่อนโยน หลงรักเกษราแต่ก็รู้ว่าผู้หญิงมีที่หมายปองแล้ว จึงพยายามทำใจ แต่สุดท้ายความใกล้ชิดตอนไปสำรวจปราสาทขอมจึงได้เปิดเผยความในใจ และได้แต่งงานกับเธอในที่สุด- ศาสตราจารย์ หม่อมราชวงศ์อาทิตยรังสี สวัสดิ์วาส (คุณชายอาทิตย์) เป็นสามีของคุณหญิงกัลยา สวัสดิ์วาส ณ อยุธยา บิดาของหม่อมหลวงระวีรำไพ เป็นหัวหน้าการสำรวจเขาพระวิหาร เจ้าของวังแสงอาทิตย์ โอรสเพียงคนเดียวใน หม่อมเจ้าอัสดงเทวัญ สวัสดิ์วาส กับ หม่อมศรี สวัสดิ์วาส ณ อยุธยา- คุณหญิงกัลยา สวัสดิ์วาส ณ อยุธยา เป็นภรรยาของหม่อมราชวงศ์อาทิตยรังสี สวัสดิ์วาส  เป็นมารดา ของหม่อมหลวงระวีรำไพ สวัสดิ์วาส- เมอร์ซิเออร์ฌอง เปอรีเยร์ หัวหน้าคณะสำรวจชาวฝรั่งเศส- เมอร์ซิเออร์ปิแอร์ ปาแปง ผู้ช่วยหัวหน้าคณะฝรั่งเศส- เซอร์เอ็ดเวิร์ด ซัมเมอร์เซต เป็นชาวต่างชาติที่มาเข้าประเทศไทย เป็นผู้ร่วมคณะโบราณคดี เขาอ้างว่าตนเองทำงานกับองค์การโบราณวัตถุโลก และเป็นญาติของอดีตนายกอังกฤษเมื่อสิบกว่าปีก่อน แต่แท้จริงแล้วมาขโมยโบราณวัตถุเพื่อนำไปขาย- มิสเตอร์วิลเลียม จอร์จ ผู้เชี่ยวชาญศิลปะขอม ถูกกล่าวถึงว่าเมอซิเออร์เปอรีเยร์ เป็นคนเชื้อเชิญเขามาสำรวจในครั้งนี้ด้วย- บุญถึง คนรับใช้ส่วนตัวของหม่อมราชวงศ์อาทิตยรังสี สวัสดิ์วาส- อีริค ชาวอังกฤษผู้มีอาชีพเป็นนายหน้าค้าวัตถุโบราณในแถบนี้ เป็นหนึ่งในผู้ร่วมขบวนการสมบัติโบราณ และนำวัตถุโบราณมาขาย ซึ่งเขาถูกจ้างโดยเซอร์เอ็ดเวิร์ด- พรานสม เป็นพรานลูกน้องของอีริค และถูกจ้างมาทำงานให้กับเซอร์เอ็ดเวิร์ด ซัมเมอร์เซต- พรานบุญ เป็นพรานชำนาญทางในพื้นที่ที่มานำทางให้แก่หม่อมราชวงศ์อาทิตยรังสี สวัสดิ์วาส ขณะออกสำรวจปราสาทหินโดนตวล- พรานอ่อนศรี พรานหนุ่มผู้เป็นลูกชายของพรานบุญ และเป็นผู้นำทางคุณชายธราธร ชินกร ระวี และก้องเกียรติขณะเดินทางไปสำรวจปราสาทหินโดนตวล- อุดม  เป็นนักศึกษาของคณะโบราณคดี หนึ่งในผู้ร่วมสำรวจโบราณคดี- แทน เป็นเจ้าหน้าที่จากกรมศิลปากร มาร่วมสำรวจในครั้งนี้เพื่อเก็บข้อมูลโบราณสถานที่ยังไม่ถูกค้นพบ พร้อมกับมานิต - มานิต เป็นหัวหน้าหน่วยที่หกเขาพระวิหาร หนึ่งในเจ้าหน้าที่จากกรมศิลปากร- แย้ม  ภรรยาของสมหวัง เป็นนางต้นห้องของหม่อมหลวงเกษรา ช่วยหม่อมหลวงเกษราทำขนมหวานขาย นิสัยดี พูดมาก และไม่ชอบหม่อมหลวงมารตี กับ หม่อมหลวงวิไลรัมภา- สมหวัง คนสวนแห่งวังเทวพรหม และเป็นสามีของแย้ม- โสภิตา เพื่อนของหม่อมหลวงระวีรำไพ สวัสดิ์วาส และทางบ้านเปิดร้านเสริมสวย- ดาราฉาย เพื่อนของหม่อมหลวงระวีรำไพ สวัสดิ์วาส และทางบ้านเปิดห้องเสื้อ- ศิริวรรณ เพื่อนของหม่อมหลวงระวีรำไพ สวัสดิ์วาส และเป็นเด็กคงแก่เรียน- หม่อมเจ้าพีระเดช ประธานงานหมั้นระหว่างหม่อมราชวงศ์ธราธร จุฑาเทพ กับ หม่อมหลวงเกษรา เทวพรหม- วิพุธ น้าเขยของหนูเอื้อยกับหนูอ้าย สามีของภารดี อีกทั้งยังเป็นอดีตรุ่นน้องสมัยมัธยมของหม่อมราชวงศ์ปวรรุจ จุฑาเทพ โดยพวกเขาบังเอิญได้เดินทางไปสวิตเซอร์แลนด์พร้อมกัน- ภารดี น้าสาวของหนูเอื้อยกับหนูอ้าย และภรรยาของวิพุธ โดยเธอและสามีกำลังเดินทางไปฮันนีมูนที่สวิตเซอร์แลนด์- ปกรณ์ เพื่อนรักของคุณชายปวรรุจสมัยเรียนรัฐศาสตร์ด้วยกันที่อังกฤษ แต่เรียนไม่จบเพราะหัวไม่ไปและไม่ชอบ หันมาทำธุรกิจร้านอาหารกับแม่ที่สวิตเซอร์แลนด์จนร่ำรวยขยายสาขามากมาย ตกหลุมรักหนูอ้ายตอนไปเที่ยวด้วยกันที่สวิตเซอร์แลนด์- หนูอ้าย ฝาแฝดกับหนูเอื้อย เป็นคนร่าเริง แววตาซุกซนขี้เล่น ห้าว และกล้าแสดงออก- หนูเอื้อย ฝาแฝดกับหนูอ้าย เหนียมอาย เงียบ ๆ และเป็นครูโรงเรียนอนุบาล- คุณอิ่ม หลานสาวของคุณหญิงอารี รูปร่างเจ้าเนื้อ เจริญอาหาร ชอบกิน พูดมาก เจ้ายศเจ้าอย่าง ชื่นชอบเชื้อพระวงศ์จึงอยากสนิทชิดเชื้อด้วย เป็นคู่กัดของเอื้อย อ้าย และคอยกลั่นแกล้งรสาเพราะตัวเองหลงรักคุณชายปวรรุจจึงไม่อยากให้คนหน้าตาดีกว่าเข้าใกล้- คุณอั๋น พี่ชายคุณอิ่ม ผอมสูง ผิวคล้ำ พูดน้อยแบบอมพะนำ ดูไม่ค่อยมั่นใจตัวเอง ใส่แว่น ไม่ชอบสบตาคน ลักษณะและนิสัยตรงข้ามกับคุณอิ่มทุกประการ เขาได้พบรักกับหนูเอื้อยระหว่างการไปเที่ยวที่สวิตเซอร์แลนด์- วาดดาว อดีตคนรักของหม่อมราชวงศ์ปวรรุจ จุฑาเทพ ต้องเลิกรากับชายรุจเพราะความเจ้ายศเจ้าอย่างของย่าอ่อน ภายหลังแต่งงานกับฟิลลิป และกำลังตั้งครรภ์อยู่- หม่อมเจ้าภาณุทัศนัย ศุภกิจ (ท่านชายทัศ) พระคู่หมั้นของหม่อมเจ้าวรรณรสา อรุณรัศมิ์ ตั้งแต่เด็ก ๆ และมีอายุแก่กว่าเธอ 10 ปี มีอาชีพเป็นเลขานุการเอกประจำสถานราชทูตไทย ประเทศสวิตเซอร์แลนด์ แต่เขาออกนอกลู่นอกทางจนมีคู่ควงฝรั่ง เป็นเหตุให้ผิดใจกับพระคู่หมั้นจนต้องถอนหมั้นกัน อุปนิสัยนักการทูตพูดจาดี แต่กับคุณชายปวรรุจที่เป็นคู่แข่งหัวใจมักจะพูดจากระทบกระเทือนแบบมีนัยยะเรื่องที่ปวรรุจทำให้พระคู่หมั้นเปลี่ยนใจ- พระเจ้าวรวงศ์เธอ พระองค์เจ้าฉัตรอรุณรัศมิ์ พระบิดาของหม่อมเจ้าวรรณรสา อรุณรัศมิ์ เป็นพระสวามีของหม่อมเจ้าวิริษา อรุณรัศมิ์- ฟิลลิป สามีฝรั่งคนใหม่ของวาดดาว เป็นเศรษฐีชาวสวิตเซอร์แลนด์ มีอายุห่างกับวาดดาวถึง 24 ปี และเขายังเป็นอดีตกงสุลกิตติมศักดิ์ของประเทศไทย ประจำนครซูริก ภายหลังเกษียณอายุราชการ จึงมาซื้อปราสาทที่ถูกปรับปรุงใหม่ ในเมืองอินเทอร์ลาเคิน- หม่อมเจ้าวิริษา อรุณรัศมิ์ เป็นพระมารดาของหม่อมเจ้าวรรณรสา อรุณรัศมิ์ สิ้นชีพิตักษัยตั้งแต่ท่านหญิงวรรณรสายังทรงพระเยาว์ เเละเป็นหม่อมในพระองค์เจ้าฉัตรอรุณรัศมิ์- หม่อมราชวงศ์วรพันธ์ เทวพรหม (คุณชายวรพันธ์) เป็นโอรสคนเล็กในหม่อมเจ้าจักรรินทร์ เทวพรหม และหม่อมพลอย เทวพรหม ณ อยุธยา เป็นน้องคนสุดท้องของหม่อมราชวงศ์เทวพันธ์ เทวพรหม และหม่อมราชวงศ์อนุพันธ์ เทวพรหม มีบุตรสาวเพียงคนเดียว คือ หม่อมหลวงกระถิน เทวพรหม โดยเขาได้พบรักกับสาวชาวพังงาคนหนึ่งซึ่งเป็นแม่ของกระถินและเป็นยายของชีวัน และใช้ชีวิตตั้งครอบครัวที่พังงาอย่างเรียบง่าย จนถึงแก่กรรมจากการป่วย ในปี พ.ศ. 2512- ลือชัย วงศ์นคร (คล้าว) เป็นคนรักของ หม่อมหลวงกระถิน เทวพรหม ตั้งแต่เด็ก ๆ หลังจากที่กระถินโดนบังคับให้แต่งงานกับหม่อมราชวงศ์ปวรรุจ จุฑาเทพ เขาได้มาตามหากระถินถึงวังเทวพรหม ทีแรก เขาจะพากระถินกลับพังงาทันที แต่เกษราห้ามไว้เพราะหากคุณชายเทวพันธ์ทราบ กระถินจะเดือดร้อนได้ โดยได้ปลอมตัวเป็นคนรับใช้ชื่อ ลือชัย ตามแผนของ เกษราเพื่อไม่ให้คุณชายเทวพันธ์ไล่เขากลับบ้าน แต่สุดท้ายเขากับกระถินได้แต่งงานกันและครองรักกันอย่างมีความสุข- เวทย์ คนขับรถของวังอรุณรัศมิ์- บัว นางต้นห้องของหม่อมเจ้าวรรณรสา อรุณรัศมิ์- ท่านทูตพลเทพ เอกอัครราชทูตไทยประจำสวิตเซอร์แลนด์ และแต่งงานกับ คุณหญิงอารี และมีหลานสองคนคือ คุณอั๋น และ คุณอิ่ม- คุณหญิงอารี เป็นภริยาของท่านทูตพลเทพ และมีหลานสองคนคือ คุณอั๋น และ คุณอิ่ม- แข เป็นเจ้าหน้าที่กระทรวงการต่างประเทศ  และเป็นผู้ห้ามปรามคุณชายปวรรุจ และหม่อมเจ้าภาณุทัศนัย ในตอนที่ทั้งสองคนก่อเรื่อง หรือทะเลาะวิวาทกัน- ปรีชา เป็นเจ้าหน้าที่กระทรวงการต่างประเทศ  และเป็นผู้ห้ามปรามคุณชายปวรรุจ และหม่อมเจ้าภาณุทัศนัย ในตอนที่ทั้งสองคนก่อเรื่อง หรือทะเลาะวิวาทกัน- วรัท เศรษฐเสนี เป็นเสมียนของสถานทูตไทยในสวิตเซอร์แลนด์ และเป็นผู้รู้ความว่า รสา คือหม่อมเจ้าวรรรสา อรุณรัศมิ์- เชษฐา เป็นอธิบดีกระทรวงการต่างประเทศ และเป็นผู้แจ้งข่าวว่า ชายรุจ จะได้ไปประจำเป็นเลขานุการโท ที่สวิตเซอร์แลนด์- สายสมร เป็นคู่ควงหรือคนรักของ หม่อมเจ้าภาณุทัศนัย   - คุณนายทองสุข เป็นเพื่อนของย่าอ่อน และมีนิสัยชอบเล่นการพนัน และเคยถูกตำรวจจับมาแล้ว- นมแจ่ม เป็นพระพี่เลี้ยงของ หม่อมเจ้าวรรณรสา อรุณรัศมิ์- สมหวัง  เป็นคนขับรถของ วังเทวพรหม- แหวว เป็นคนรับใช้ของ วังเทวพรหม- ชุบ ถูกกล่าวถึงว่าเป็นบิดาของหม่อมช้องนาง มีศักดิ์เป็นคุณตาของคุณชายปวรรุจ และเป็นพ่อบ้านรับใช้ท่านพ่อของหม่อมราชวงศ์หญิงอุบลวรรณ- นวล เป็นแม่ครัว เมื่อพบรักกับชุบจึงให้กำเนิดช้องนางขึ้น และคอยสั่งสอนให้ลูกของเธอจงรักภักดีกับเจ้านายอย่างยิ่ง- คุณนายอิงอร เจ้าของร้านเสื้อผู้เป็นแม่เล้าคอยหานางงามร้างเวทีส่งให้นายพลพินิจ เป็นเพื่อนกับครูบุษบา- พลเอกพินิจ ธนะศักดิ์ ท่านนายพลผู้ทรงอิทธิพล มีอำนาจสูงสุดในประเทศ แต่งงานมีครอบครัวแล้ว อายุราวห้าสิบปีแต่ยังมีนิสัยเจ้าชู้ มีอนุภรรยานับร้อยคน ส่วนใหญ่เป็นนางงามร้างเวทีที่รับมาจากอิงอร เป้าหมายของเขาคือกรองแก้ว แต่ในเมื่อกรองแก้วไม่เต็มใจที่จะเป็นอนุภรรยาของท่าน ท่านจึงใช้กำลังทุกวิถีทางแต่ไม่สำเร็จ สุดท้าย ท่านก็พ่ายแพ้ต่อความรักความจริงใจที่ชายภัทรมีต่อกรองแก้ว จึงปล่อยกรองแก้วเป็นอิสระ- คุณหญิงดาราอำไพ ธนะศักดิ์ ภรรยาเอกของนายพลพินิจ ไม่เห็นด้วยที่สามีมีอนุภรรยา แต่ก็จำยอม และเธอเคยเป็นนางสาวศรีสยาม- เจ้าสัวซ้ง เป็นตาของ หม่อมราชวงศ์พุฒิภัทร จุฑาเทพ และ หม่อมราชวงศ์รัชชานนท์ จุฑาเทพ และไม่อยากให้มารตีมาเป็นหลานสะใภ้ของตน- สุนันท์ ลูกสาวของอิงอร มีนิสัยชอบเอาแต่ใจ เห็นใครสวยกว่าดีกว่าเป็นไม่ได้ รักความสบาย เกลียดความลำบากยากจน จึงยอมเป็นอนุภรรยาอีกคนของท่านนายพลพินิจ- ไกรฤกษ์ ลูกชายอิงอร เป็นพี่ชายสุนันท์ มีนิสัยนักเลง มักลงมือมีความสัมพันธ์กับเหล่านางงามที่ถูกอิงอรจัดเป็นสินค้าให้นายพลพินิจทุกคน รวมทั้งกรองแก้ว แต่กรองแก้วเอาตัวรอดได้ เกลียดการเสียผลประโยชน์เป็นอย่างมาก จึงจ้องเอาชีวิตคุณชายพุฒิภัทรตลอดเวลา- ชม้อย เป็นครูสอนมารยาทการเข้าสังคมและเป็นพิธีกรการประกวดนางสาวศรีสยาม- ซิลวี่ เป็นเพื่อนของหม่อมราชวงศ์พุฒิภัทร จุฑาเทพ และหม่อมเจ้าหญิงวรรณรสา อรุณรัศมิ์- คุณนายใบบัว เป็นแม่เล้าและส่งนางงามให้กับนายพลพินิจ ไม่ถูกกับอิงอร- กนกรักษ์ รักศักดิ์ศรี เป็นผู้เข้าประกวดนางสาวศรีสยามจากเชียงใหม่ ได้รองอันดับหนึ่งในการประกวด และเป็นอนุของนายพลพินิจ ไม่ถูกกับสุนันท์- มะลิ เป็นคนรับใช้อิงอร สงสารกรองแก้วเพราะกลัวว่าถ้ากรองแก้วได้ที่ 1 จากการประกวดนางสาวศรีสยามก็จะเป็นอนุภรรยาของท่านนายพลพินิจ จึงพยายามหาวิธีให้กรองแก้วหลบหนีไป- ครูบุษบา เป็นครูของกรองแก้ว เห็นความกตัญญูของกรองแก้วด้วยรูปร่างหน้าตาที่สวย จึงสนับสนุนให้กรองแก้วประกวดนางสาวศรีสยาม- กิตติ บุญมี เป็นพ่อของกรองแก้ว ซึ่งป่วยโรคด้วยสมอง และอยู่ในความดูแล หม่อมราชวงศ์พุฒิภัทร จุฑาเทพ มีอาชีพเป็นภารโรง- นายแพทย์ ยศวิน​ พลประภู เป็นเพื่อนของ หม่อมราชวงศ์พุฒิภัทร จุฑาเทพ เป็นนายแพทย์เชี่ยวชาญทางด้านลำไส้ เห็นหน้ากรองแก้ว ถึงกับแอบชอบจนถึงขั้นเกือบผิดใจกับคุณชายพุฒิภัทร แต่พอเขารู้ความจริงว่ากรองแก้วมีใจให้คุณชาย ถึงกับยอมเป็นผู้เสียสละแต่โดยดี- สมบุญ คนขับรถของวังจุทาเทพ เขาเกิดที่วังจุฑาเทพ มีอายุไล่เลี่ยกับหม่อมราชวงศ์ปวรรุจ จึงได้เป็นเพื่อนเล่นกันตั้งแต่เด็ก สมบุญสำนึกตลอดว่าเขาเป็นลูกคนรับใช้ จึงไม่รู้สึกอะไรมากเมื่อถูกอ่อนกระแนะกระแหน อีกทั้งเขายังเป็นคนช่วยทำให้คุณชายเล็กหนีรอดจากการดูตัวกับหม่อมหลวงศินีนุชอีกด้วย- ตาชุ่ม เป็นคนเฝ้าบ้านพักต่างอากาศของท่านชายวิชชากร ที่หัวหิน และเป็นคนอำนวยความสะดวกตอนที่ชายภัทร ไปอยู่กับกรองแก้วที่หัวหิน  - ป้านวล เป็นคนเฝ้าบ้านพักต่างอากาศของท่านชายวิชชากร ที่หัวหิน และเป็นคนอำนวยความสะดวกตอนที่ชายภัทร ไปอยู่กับกรองแก้วที่หัวหิน  - หญิงใบ้ คนรับใช้บ้านพักต่างอากาศของนายพลพินิจ และเป็นคนเอาจดหมายที่กรองแก้วเขียน ไปให้ที่วังจุฑาเทพ  - หม่อมเจ้าเกริกเกียรติ แสงอรุณ (ท่านชายเกริก) เจ้าของวังแสงอรุณ เป็นผู้จัดงานลีลาศของนางสาวศรีสยาม พระโอรสเพียงองค์เดียวในพระเจ้าวรวงศ์เธอ พระองค์เจ้าแสงอรุณ กับหม่อมมะลิ แสงอรุณ ณ อยุธยา เป็นทายาทวังต่อจากพระบิดาที่สิ้นพระชนม์ไป มีบุคลิกคล้ายสตรี- พลตรี หม่อมราชวงศ์อนุพันธ์ เทวพรหม (คุณชายอนุพันธ์) เป็นโอรสคนกลางในหม่อมเจ้าจักรรินทร์ เทวพรหม และหม่อมพลอย เทวพรหม ณ อยุธยา และเป็นบิดาของหม่อมหลวงศินีนุช เทวพรหม และเป็นบิดาบุญธรรมของหม่อมหลวงชัชวีร์ เทวพรหม มีความเคร่งขรึม พูดน้อย เก็บความรู้สึก ไม่เห็นด้วยกับความเจ้ากี้เจ้าการของภรรยา ถือเกียรติเป็นอย่างมาก จำยอมแต่งงานกับคุณหญิงดารณีนุชเพราะทางผู้ใหญ่จัดการ เห็นแก่ภรรยาทุกอย่าง ยกเว้นชัชวีร์ที่ไม่ยอมให้คุณหญิงพูดจากดหัวตลอด- หม่อมราชวงศ์ดารณีนุช กิตติวงศ์ (คุณหญิงดารณีนุช) เป็นมารดาของหม่อมหลวงศินีนุช เทวพรหม และเป็นธิดาเพียงคนเดียวใน พลเอก หม่อมเจ้าดำรงศักดิ์ กิตติวงศ์ และ หม่อมทับทิม กิตติวงศ์ ณ อยุธยา เป็นคนเอาแต่ใจ เจ้ายศเจ้าอย่าง เจ้าคิดเจ้าแค้น ใช้ชีวิตหรูหรา ฟุ้งเฟ้อ ต้องการเร่งรัดให้ลูกสาวลงเอยกับคุณชายเล็กโดยไม่คำนึงถึงศักดิ์ศรีและความเหมาะสม รังเกียจชัชวีร์เพราะเห็นว่าเป็นเพียงลูกผู้หญิงต่ำศักดิ์ ถือตัวว่าพ่อของตนเป็นผู้ที่ทำให้อนุพันธ์ได้รับตำแหน่งนายพล นึกดูถูกตระกูลเทวพรหม โดยเฉพาะเทวพันธ์และครอบครัวจนคุณชายอนุพันธ์ทนไม่ไหวจึงหย่าขาดจากกัน- หม่อมหลวงชัชวีร์ เทวพรหม / เจ้าชายรังสิมันตุ์ พูคําวงศ์ / เจ้าหลวงรังสิมันตุ์ พูคําวงศ์ เป็นลูกเลี้ยงของหม่อมราชวงศ์อนุพันธ์ เทวพรหม และเป็นเพื่อนสนิทของหม่อมราชวงศ์รณพีร์ จุฑาเทพ แต่แท้จริงแล้วคือ เจ้ารังสิมันตุ์ เจ้าชายรัชทายาทแห่งเวียงพูคำและเป็นพระเชษฐาของเจ้าสร้อยฟ้า ทั้งชีวิตของเขาถูกคุณหญิงดารณีนุชและศินีนุชดูถูกดูแคลนต่างๆ นานา คิดว่าชัชวีร์เป็นลูกของคุณชายอนุพันธ์กับผู้หญิงอื่น ต่อมาเขาได้ไปกอบกู้บัลลังก์เวียงพูคำพร้อมกับคุณชายจุฑาเทพ และขึ้นเป็นเจ้าหลวงรังสิมันตุ์ จากนั้นได้เข้าพิธีราชาภิเษกสมรสกับตารเกศ วงสะหวันหรือจันทา และทรงแต่งตั้งเป็นเจ้านางจันทา พระราชินีแห่งเวียงพูคำ- ร้อยตรี จุมพล วงสะหวัน (จ่อย) คู่หูของสร้อยฟ้า และเป็นลูกชายของจอมพลไกสอน เขาเป็นคนพูดจาโผงผางจนดูเหมือนคนปากเสีย แอบชอบจันทา แต่ภายหลังทราบว่าจ่อยกลายเป็นกับพี่น้องที่พลัดพรากของจันทา- จันทา วงสะหวัน / เจ้านางจันทา พูคำวงศ์ หญิงชาวบ้านที่ได้รับการเลี้ยงดูจากคนไทยชื่อว่า เจ้ย แต่เกิดเหตุการณ์บางอย่างทำให้เจ้ยเสียชีวิต และเธอได้เดินทางมากับหม่อมราชวงศ์รัชชานนท์ จนกระทั่งถูกทำร้ายได้รับบาดเจ็บ และได้รับการช่วยเหลือโดยจ่อย และ สร้อยฟ้า แต่ปรากฏว่าจ่อยเป็นพี่น้องกับจันทา และจันทาก็ได้ไปพบรักกับ หม่อมหลวงชัชวีร์ เทวพรหม ซึ่งต่อมาเป็น เจ้าหลวงรังสิมันตุ์ และได้เป็นเจ้านางจันทาในที่สุด- เจ้าหลวงสุริยวงศ์ พูคำวงศ์ พระบิดาของเจ้ารังสิมันตุ์และเจ้าสร้อยฟ้า เป็นหัวหน้ากองกำลังกู้ชาติ อดีตได้หนีจากกบฏมาอาศัยที่ชายแดนไทย โดยตั้งชื่อว่าหมู่บ้านวลาหก และตนเองมีตำแหน่งเป็นหัวหน้าหมู่บ้าน หลังจากที่กู้เอกราชเวียงพูคำกลับมาได้ จึงสละราชบัลลังก์และให้เจ้ารังสิมันตุ์ผู้เป็นพระราชโอรส ขึ้นครองราชย์เป็นกษัตริย์แทนพระองค์- แฮร์รี่ เป็นที่ปรึกษาของพ่อใหญ่ ทำหน้าที่เป็นครูสอนหนังสือและภาษาให้กับเด็กในหมู่บ้านวลาหก- จอมพลไกรสอน เป็นผู้ช่วย และที่ปรึกษาของพ่อใหญ่ในหมู่บ้านวลาหก และเป็นบิดาของจ่อย เขาได้พลัดพรากจากภรรยาและลูกสาวเมื่อครั้งเกิดกบฏขึ้นเหมือนครอบครัวของเจ้าหลวง ภายหลังจากปราบกบฏสำเร็จ ทุกคนจึงได้ทราบว่าเขาคือจอมพลไกสอน เป็นผู้บัญชาการทหารสูงสุดแห่งเวียงพูคำ อีกทั้งเขายังได้พบลูกสาวที่พรัดพรากอีกครั้ง นั่นก็คือจันทา- เจ้านางส่องดาว พูคำวงศ์ เป็นพระมเหสีในเจ้าหลวงสุริยวงศ์และเป็นพระมารดาของเจ้ารังสิมันตุ์และเจ้าสร้อยฟ้า เป็นคนที่มีจิตใจงาม และเป็นคนที่เอาเจ้ารังสิมันตุ์ฝากเลี้ยงกับ หม่อมราชวงศ์อนุพันธ์ เทวพรหม เนื่องจากเขาเป็นเพื่อนรักเก่าของเธอ เพราะตอนนั้นเจ้านางส่องดาวประชวรหนักและสิ้นพระชนม์ คุณชายอนุพันธ์จึงได้นำพระศพไปฝังไว้ในสุสานแห่งหนึ่งในประเทศไทยต่อมาหลังจากเสร็จสิ้นภารกิจกู้ชาติแล้ว เจ้าหลวงรังสิมันตุ์และเจ้าสร้อยฟ้าได้เชิญพระศพกลับเวียงพูคำ- นายพลเซกอง กบฏที่เข้ายึดอำนาจเจ้าหลวงสุริยวงศ์ในแคว้นเวียงภูคำ  - เจ้าวีระวงศ์ เจ้าหลวงองค์ถัดมาจากเจ้าหลวงสุริยวงศ์ ถูกนายพลเซกองให้มาเป็นลูกน้อง และถูกนายพลเซกองให้สถาปนาเป็นเจ้าหลวงในรอบที่ 2 ภายหลังถูกสะเก็ตตายในสงครามเวียงพูคำ ที่ถูกกล่าวถึงในเรื่อง คุณชายรณพีร์- โพนโฮง เป็นคนที่จงรักภักดีต่อเจ้าหลวงสุริยวงศ์ และเป็นคนช่วยรวมกำลังพลให้เจ้ารังสิมันตุ์ในการปราบกบฏ ภายหลังได้รับการยกย่องว่าเป็นวีรชนโพนโฮง- ทับทิม เป็นคู่หูของ สร้อยฟ้า และเป็นสายข่าวให้ข่าวกับ สร้อยฟ้า และรายงานสถานการณ์ทุกอย่างในเวียงพูคำ
*แม่เฒ่า เป็นแม่ใหญ่ในหมู่บ้านวลาหก หนีมาจากเวียงพูคำ เก่งเรื่องสมุนไพรและคำนาย มีคาถาทำหมอกทางเข้าหมู่บ้าน และรู้ว่าคุณชายรัชชานนท์เป็นผู้กอบกู้เวียงพูคำ- ทองสิน เป็นเอกอัครทูตเวียงพูคำประจำประเทศไทย เป็นเพื่อนกับหม่อมราชวงศ์ดารณีนุช เทวพรหม และถูกคุณหญิงดารณีนุชให้ฆ่าเจ้ารัชทายาท- เรืออากาศโท ยอดยศ ธงยศ เป็นเพื่อนกับหม่อมราชวงศ์รณพีร์ จุฑาเทพ มีคู่หมั้นคือพิมพรรณ ติดพันเพียงขวัญจนคุณชายรณพีร์ตามไปให้สติจนกระทั่งชายพีร์ตกหลุมรักเพียงขวัญ- พิมพรรณ ธงยศ เป็นคู่หมั้นของเรืออากาศโทยอดยศ เป็นเพื่อนกับหม่อมหลวงวิไลรัมภา เทวพรหม เข้าใจผิดคิดว่าเพียงขวัญเป็นตัวการที่ทำให้ยอดยศไม่ยอมแต่งงานกับเธอ มีนิสัยเรียบร้อย อ่อนโยน ดูแลยอดยศเป็นอย่างดี ไม่ถือโทษโกรธเคืองจนดูเหมือนเป็นคนอ่อนแอ แต่เธอก็เชื่อมั่นในรักเสมอ ไม่เห็นด้วยที่วิไลรัมภาจะเล่นงานเพียงขวัญอย่างเลือดเย็น เพราะเห็นว่าเป็นสิ่งที่ไร้มนุษยธรรมโดยสิ้นเชิง- จันทน์กะพ้อ เพื่อนสนิทของเพียงขวัญ มีนิสัยห้าวหาญ รักเพื่อนมากจนปกป้องทุกอย่าง  สุดท้ายเธอก็ลงเอยกับอัทธ์ ซึ่งในทีแรกเธอน้อยใจเพราะเข้าใจว่าอัทธ์จะแต่งงานกับเพียงขวัญ- เหมยฮัว ภรรยาของเสี่ยเพ้ง- บงกช นักแสดงชื่อดังระดับเทียบเท่าเพียงขวัญ มีนิสัยชอบใส่ร้ายป้ายสีคนอื่น และชอบใส่สีตีไข่จนเรื่องเล็กกลายเป็นเรื่องใหญ่ แท้จริงแล้วเธอเป็นคนทะเยอทะยาน อยากเป็นนางเอกแทนที่เพียงขวัญ- เสี่ยเพ้ง เป็นสปอนเซอร์รายใหญ่ที่สนับสนุนหนังที่เพียงขวัญแสดงอยู่ แอบชอบเพียงขวัญและเคยดักฉุดเพียงขวัญเพื่อที่จะเป็นเมียน้อย แต่หม่อมราชวงศ์รณพีร์มาช่วยเอาไว้ได้ เสี่ยเป็นต้นเหตุที่ทำให้กองถ่ายภาพยนตร์มีปัญหากับเพียงขวัญ ซึ่งสาเหตุมาจากแผนร้ายของบงกช- นภา จันทร์ประดับ แม่ของเพียงขวัญ เคยรักกับพ่อเลี้ยงอดุลย์ เธอไม่ยอมเป็นเมียรองของใคร ทำให้เธอกับพ่อเลี้ยงเลิกราจากกัน- อดุลย์ เจิมสิริ เป็นพ่อของเพียงขวัญ เป็นเจ้าของปางไม้ใหญ่ทางภาคเหนือ เขามีความบาดหมางทางใจในอดีตกับนภา ทำให้นภาพาเพียงขวัญหนีมากรุงเทพฯ และต่อมาก็ถูกเพียงขวัญหมางเมิน- อัทธ์ เจิมสิริ เป็นลูกของอดุลย์ และเป็นพี่ชายต่างมารดาของเพียงขวัญ เขาคอยช่วยเหลือครอบครัวเพียงขวัญจนชายพีร์รู้สึกหึงหวง คิดว่าอัทธ์เป็นผู้ชายอีกคนที่ติดพันเธอ อีกทั้งเขายังหลงรักจันทน์กะพ้อจนถึงขั้นยอมเป็นลูกศิษย์ของปุ้มปุ้ย บิดาของจันทน์กะพ้อผู้เป็นเจ้าของค่ายมวย รู้จักกับคุณชายปวรรุจเพราะเจอกันตอนเรียนที่ต่างประเทศ
*บุหลัน จันทร์ประดับ เป็นน้องสาวของนภา ซึ่งมีศักดิ์เป็นน้าของเพียงขวัญ มีลูกชายชื่อประณต เธอมีอดีตฝังใจเรื่องผู้ชายเช่นเดียวกับพี่สาวของเธอ โดยขณะที่เธอกำลังตั้งครรภ์นั้น อดีตสามีได้พาชู้รักมามีอะไรด้วยกัน เมื่อเธอเห็นเธอจึงขอหย่ากับอดีตสามี และเลี้ยงดูประณตแต่เพียงผู้เดียว
*ผัน จันทร์ประดับ เป็นแม่ราตรี นภา และบุหลันและเป็นยายของเพียงขวัญและประณต เอ็นดูคุณชายรณพีร์ ป่วยเป็นข้อเข่ามีหินปูนเกาะ โดยชายพีร์หรือนายพีร์ที่ปลอมตัวได้พายายไปโรงพยาบาลที่ชายภัทรทำงานอยู่ ต่อมาเพียงขวัญได้ตามไปที่โรงพยาบาลด้วย ทีแรกชายภัทรจะได้รักษายายผัน แต่สุดท้ายเธอได้ถูกพวกเดชกำแหงพาไปผ่าตัดที่โรงพยาบาลในพิจิตร
*เดชกำแหง เป็นนักเลงในพื้นที่ และแอบรักนภามาตั้งแต่ในอดีต ทำให้เขาทำทุกวิถีทางให้ได้นภาและเพียงขวัญมาครอบครอง
*ประณต จันทร์ประดับ ลูกชายคนเดียวของบุหลัน เป็นลูกพี่ลูกน้องกับเพียงขวัญ ชื่นชอบเครื่องบินมาก ๆ จึงสนิทสนมกับชายพีร์ผู้ที่เป็นทหารอากาศ โดยชายพีร์ได้ชวนประณตและเพียงขวัญไปที่กองบัญชาการทหารอากาศที่ดอนเมือง ขนาดสัญญากับชายพีร์ว่าจะตั้งใจเรียนเพื่อเป็นทหารอากาศแบบเขา
*ราตรี จันทร์ประดับ เป็นพี่สาวของนภาและบุหลัน ได้จากไปตั้งแต่เพียงขวัญยังเด็ก 
*ชนะ ภัณฑุพาที เป็นลุงเขยของเพียงขวัญ เป็นสามีของราตรี เป็นผู้กำกับภาพยนตร์กินรี ที่เพียงขวัญนั้นได้ร่วมแสดงด้วย
*ขันติ ปรีดา เป็นรุ่นน้องนักบินของหม่อมราชวงศ์รณพีร์ จุฑาเทพ และเป็นผู้ร่วมรบในสงครามเวียงพูคำ- ศักดา เป็นเพื่อนของหม่อมราชวงศ์รณพีร์ จุฑาเทพ และเป็นคนที่ต่อชีวิตหนังเรื่องกินรี มีนิสัยเจ้าการค้า และหัวสมัยใหม่ เพราะเรียนจบจากต่างประเทศ
*คุณนายสดใส เป็นเพื่อนของย่าอ่อน มีนิสัยชอบเล่นการพนัน และเคยถูกตำรวจจับมาแล้ว
*คุณนายมิ่ง เป็นเพื่อนของย่าอ่อน มีนิสัยชอบเล่นการพนัน และเคยถูกตำรวจจับมาแล้ว- สมศรี นางต้นห้องของ หม่อมย่าเอียด มีนิสัยสอดรู้สอดเห็นโดยเฉพาะเรื่องเจ้านาย- แจ๋ว เป็นคนรับใช้ในวังจุทาเทพ มีนิสัยขี้ตกใจ- ถนอม เป็นคนขับรถในวังจุทาเทพ

**สถานที่ที่กล่าวถึงในเรื่อง**
 ถนนพาหุรัด กล่าวถึงในเรื่องคุณชายธราธร เป็นสถานที่ที่คุณเกษราไปเลือกซื้ออุปกรณ์ทำขนม และเป็นที่ตั้งร้านเสริมสวยและร้านตัดเสื้อ ของโสภิตาและดาราฉาย- มหาวิทยาลัยธรรมศาสตร์ กล่าวถึงในเรื่องคุณชายธราธร เป็นสถานที่ที่คุณชายธราธรและชินกรเป็นอาจารย์สอนวิชาประวัติศาสตร์อยู่- แยกพาหุรัด กล่าวถึงในเรื่องคุณชายธราธร เป็นสถานที่ที่คุณชายธราธรนำเครื่องเพชรไปซ่อมตามคำสั่งของหม่อมเอียด- ปราสาทพระวิหาร กล่าวถึงในเรื่องคุณชายธราธร และคุณชายปวรรุจ- ปราสาทโดนตวล เป็นปราสาทที่คณะของคุณชายอาทิตยรังสีออกสำรวจ ในท้ายเรื่องคุณชายธราธร- ประเทศสวิตเซอร์แลนด์ กล่าวถึงในเรื่องคุณชายปวรรุจ- ท่าอากาศยานซือริช กล่าวถึงในเรื่องคุณชายปวรรุจ ซึ่งเป็นเมืองแรกที่ตัวละครลงจากเครื่องบินที่สวิตเซอร์แลนด์- แบร์น เมืองที่สถานราชทูตไทยตั้งอยู่ ซึ่งเป็นสถานที่แรกที่คุณชายปวรรุจเดินทางไปหลังจากถึงประเทศสวิตเซอร์แลนด์ อีกทั้งยังเป็นเมืองที่ครอบครัวของท่านทูตพลเทพอาศัยอยู่- เจนีวา เมืองที่คุณชายปวรรุจเดินทางไปเตรียมจัดงานการประชุม- โลซาน เมืองที่ท่านชายภาณุทัศนัยพักร้อนอยู่ในประเทศสวิตเซอร์แลนด์ ก่อนจะเดินทางไปประชุมที่เจนีวา- อาสนวิหารโลซาน โบสถ์เก่าที่มีประตูทางเข้าเป็นหินสลักอ่อนช้อย ตัวอาคารเป็นแบบกอธิก ห้องโถงด้านในมีหลังคาสูง คานโค้งขอบเสาด้านบนมีลายสลัก กระจกขนาดใหญ่เรียงราย ข้างผนังมีโมเสกชิ้นเล็กประกอบกันเป็นเรื่องราวศาสนา บนยอดหอคอยสามารถเห็นวิวทะเลสาบและยอดเขาของเมืองเจนีวาได้- ทะเลสาบเจนีวา เป็นทะเลสาบที่สำคัญของเมืองเจนีวา และมีพื้นที่ส่วนหนึ่งอยู่ในประเทศฝรั่งเศส- ปราสาทชียง ตั้งอยู่ตั้งอยู่บนเกาะขนาดเล็กในทะเลสาบเจนีวา เป็นปราสาทหินสีเทาที่ถูกโอบล้อมด้วยกำแพงสูง ยอดหอคอยสูงต่ำมุงหลังคาสีน้ำตาลอ่อน ภายในมีโถงใหญ่เพดานสูงซึ่งประกอบไปด้วยภาพวาดปูนเปียก- อินเทอร์ลาเคิน เมืองหนึ่งในการเดินทางของคุณชายปวรรุจ และเป็นที่ตั้งของยอดเขายุงเฟรา อีกทั้งยังเป็นเมืองที่วาดดาวอาศัยอยู่กับสามีชาวสวิส- กรินเดิลวัลท์ หมู่บ้านหนึ่งที่คณะของคุณชายปวรรุจกับท่านหญิงวรรณรสาเดินทางไปเปลี่ยนขบวนรถไฟ- ลูเซิร์น เมืองหนึ่งในการเดินทางของคณะคุณชายปวรรุจกับท่านหญิงวรรณรสา- Pilatus (mountain) เป็นยอดเขาที่อยู่ห่างจากลูเซิร์นประมาณ 10 กิโลเมตร- เขายุงเฟรา เป็นยอดเขาที่ตั้งบนเทือกเขาแอลป์ ส่วนหนึ่งของอินเทอร์ลาเคิน และยังได้ชื่อว่าเป็นยอดเขาที่สูงที่สุดในยุโรปอีกด้วย- สถานทูตกัมพูชาประจำประเทศไทย กล่าวถึงในเรื่องคุณชายปวรรุจ- แม่น้ำร็อยส์ แม่น้ำหนึ่งที่ผ่านเมืองลูเซิร์น- คาเพ็ลล์บรึคเคอ เป็นสะพานไม้อายุราว 600 ปีซึ่งให้คนเดินข้ามแม่น้ำร็อยส์ เป็นสัญลักษณ์ที่มีชื่อเสียงหนึ่งในสองอย่างของเมืองลูเซิร์น- สิงโตแห่งลูเซิร์น เป็นสัญลักษณ์ที่สำคัญอีกอย่างหนึ่งของเมืองลูเซิร์น สร้างขึ้นเพื่อเป็นอนุสรณ์แก่ทหารสวิสที่เสียชีวิตในการปฏิวัติฝรั่งเศส- กำแพงเมืองเก่ามุสเสกมาวเออร์ เป็นกำแพงเก่าที่ตั้งอยู่ในเมืองลูเซิร์น- แซร์มัท เมืองหนึ่งในเทอกเขาแอลป์ และเป็นเมืองปลอดรถยนต์- มัทเทอร์ฮอร์น ได้ชื่อว่าเป็นยอดเขาที่สวยที่สุดในเทือกเขาแอลป์ เป็นสถานที่ที่คณะท่องเที่ยวของคุณชายปวรรุจเดินทางไปเล่นสกี- สวนอัมพร กล่าวถึงในเรื่องคุณชายพุฒิภัทร- จังหวัดพระนครศรีอยุธยา กล่าวถึงในเรื่องคุณชายพุฒิภัทร เป็นบ้านของกรองแก้ว- อำเภอหัวหิน กล่าวถึงในเรื่องคุณชายพุฒิภัทร- ศาลาเฉลิมกรุง กล่าวถึงในเรื่องคุณชายพุฒิภัทร- จังหวัดหนองคาย กล่าวในเรื่องคุณชายรัชชานนท์- สนามบินดอนเมือง กล่าวถึงในเรื่องคุณชายธราธร,คุณชายปวรรุจและคุณชายรณพีร์ โดยในเรื่องคุณชายธราธรได้กล่าวถึงที่ชายภัทร ชายเล็กและชายพีร์เรียนจบมาจากเมืองนอกและกลับมายังประเทศไทย ส่วนคุณชายปวรรุจ ได้กล่าวถึงฉากที่เหล่าคุณชายไปรับชายใหญ่ที่กลับมาจากเยี่ยมมะปรางที่อังกฤษและชายรุจเดินทางไปสวิส- กองบิน 1 กล่าวในเรื่องคุณชายรณพีร์ เป็นหน่วยงานต้นสังกัดที่คุณชายรณพีร์รับราชการอยู่ โดยในเรื่องยังเป็นช่วงที่กองบิน 1 ยังอยู่ ณ ที่ตั้งดอนเมือง- สนามบินอู่ตะเภา กล่าวในเรื่องคุณชายรณพีร์- เกาะสีชัง กล่าวในเรื่องในคุณชายรณพีร์- จังหวัดเพชรบุรี กล่าวถึงในเรื่องคุณชายรณพีร์- จังหวัดพิจิตร กล่าวในเรื่องคุณชายรณพีร์ เป็นบ้านของ เพียงขวัญ- วังจุฑาเทพ (สถานที่สมมุติ) กล่าวถึงในเรื่อง คุณชายธราธร คุณชายปวรรุจ คุณชายพุฒิภัทร คุณชายรัชชานนท์ และคุณชายรณพีร์ (ผู้ครองวัง หม่อมเอียด จุฑาเทพ ณ อยุธยา)- วังเทวพรหม (สถานที่สมมุติ) กล่าวถึงในเรื่อง คุณชายธราธร คุณชายปวรรุจ คุณชายพุฒิภัทร และคุณชายรณพีร์ (ผู้ครองวัง หม่อมราชวงศ์เทวพันธ์ เทวพรหม)- วังแสงอาทิตย์ (สถานที่สมมุติ) กล่าวถึงในเรื่องคุณชายธราธร (ผู้ครองวัง หม่อมราชวงศ์อาทิตยรังสี สวัสดิ์วาส)- วังอรุณรัศมิ์ (สถานที่สมมุติ) กล่าวถึงในเรื่องคุณชายปวรรุจ (ผู้ครองวัง พระเจ้าวรวงศ์เธอ พระองค์เจ้าฉัตรอรุณรัศมิ์)- วังศุภกิจ (สถานที่สมมุติ) กล่าวถึงในเรื่องคุณชายปวรรุจ (ผู้ครองวัง หม่อมเจ้าภาณุทัศนัย ศุภกิจ) - วังแสงอรุณ (สถานที่สมมุติ) กล่าวถึงในเรื่องคุณชายพุฒิภัทร  (ผู้ครองวัง หม่อมเจ้าเกริกเกียรติ แสงอรุณ)- ห้างหยกฟ้า (สถานที่สมมติ) กล่าวถึงในเรื่องคุณชายพุฒิภัทรและคุณชายรัชชานนท์ - วังกิตติวงศ์ (สถานที่สมมุติ) กล่าวถึงในเรื่องคุณชายรัชชานนท์  (ผู้ครองวัง พลตรี หม่อมราชวงศ์อนุพันธ์ เทวพรหม/หม่อมราชวงศ์ดารณีนุช กิตติวงศ์)- วังพูคำวงศ์ (สถานที่สมมุติ) กล่าวถึงในเรื่องคุณชายรัชชานนท์ - หมู่บ้านวลาหก (สถานที่สมมุติ)กล่าวถึงในเรื่องคุณชายรัชชานนท์ - เวียงพูคำ (สถานที่สมมุติ) กล่าวถึงในเรื่องคุณชายรัชชานนท์และคุณชายรณพีร์- สถานทูตเวียงพูคำ (สถานที่สมมุติ) กล่าวถึงในเรื่องคุณชายรัชชานนท์

**นิยายภาคต่อ**
หลังจากนวนิยายชุด ”สุภาพบุรุษจุฑาเทพ” ได้ถูกนำไปถ่ายทำเป็นละครและออกอากาศทางช่อง 3 ในปี พ.ศ. 2556 ผลตอบรับดีเกินคาด ทำให้เกิดกระแสนิยมคุณชายขึ้นในช่วงเวลานั้น ด้วยเหตุนี้ ผู้เขียนทั้ง 5 จึงเขียนนวนิยายภาคต่อของสุภาพบุรุษจุฑาเทพ โดยตั้งใจจะกล่าวถึงทายาทราชสกุลจุฑาเทพรุ่นที่ 2 ทั้ง 5 คน ที่ตั้งใจตามหาความรักจากทายาทราชสกุลเทวพรหม เพื่อสานต่อพันธะสัญญาระหว่าง 2 ตระกูลให้เป็นจริง โดยใช้ชื่อว่า “ดวงใจเทวพรหม” แบ่งออกเป็นนวนิยาย 5 เล่ม โดยตั้งชื่อนิยายด้วยชื่อของตัวละครหลักฝ่ายหญิงที่อยู่ในตระกูลเทวพรหมทั้งหมด ได้แก่ ลออจันทร์, ขวัญฤทัย, ใจพิสุทธิ์, ดุจอัปสร และพรชีวัน

**อ้างอิง**
หมวดหมู่:นวนิยายไทย
หมวดหมู่:วรรณกรรมที่สร้างเป็นละครโทรทัศน์
หมวดหมู่:วรรณกรรมในปี พ.ศ. 2554